മകനൊപ്പം ബൈക്കില് സഞ്ചരിക്കുന്നതിനിടെ KSRTC ബസിനടിയില്പ്പെട്ട് വീട്ടമ്മ മരിച്ചു കൊല്ലം: മകനൊപ്പം ബൈക്കില് സഞ്ചരിക്കുന്നതിനിടെ കെ എസ് ആര് ടി സി ബസിനടിയില്പ്പെട്ട് വീട്ടമ്മ മരിച്ചു. തിങ്കളാഴ്ച വൈകിട്ട് കൊല്ലം ശൂരനാട്ടാണ് അപകടമുണ്ടായത്. ശൂരനാട് വടക്ക് പുത്തന്വീട്ടില് മേരിക്കുട്ടി 56 ആണ് മരിച്ചത്. അപകടത്തിന് പിന്നാലെ ഇവരെ സ്വകാര്യ ആശുപത്രിയിലെത്തിച്ചെങ്കിലും രക്ഷിക്കാനായില്ല. ഇരുചക്രവാഹനം റോഡില് തെന്നി മറിഞ്ഞ് മേരിക്കുട്ടി ബസിന്റെ ടയറുകള്ക്കടിയില്പ്പെടുകയായിരുന്നു. അപകടത്തിന്റെ ദൃശ്യങ്ങള് പുറത്ത് വന്നിട്ടുണ്ട്.കഴിഞ്ഞ ദിവസം വൈകിട്ട് വെണ്മണിയിലുള്ള കുടുംബ വീട്ടിലേക്ക് മകന് സിബിനൊപ്പം ഇരു ചക്ര വാഹനത്തില് യാത്ര ചെയ്യുമ്ബോഴാണ് ശൂരനാട്ടുവെച്ച് അപകടമുണ്ടായത്. ബൈക്ക് റോഡില് നിന്ന് തെന്നി മാറി മറിയുകയായിരുന്നു. തുടര്ന്ന് മേരിക്കുട്ടി റോഡിലേക്ക് തെറിച്ചു വീണു. പിന്നാലെ വന്ന കെ എസ് ആര് ടി സി ബസ് ഇവരുടെ ശരീരത്തിലൂടെ കയറി ഇറങ്ങുകയും മരണം സംഭവിക്കുകയുമായിരുന്നു.ബസ് ഇടിച്ചാണ് അപകടം ഉണ്ടായതെന്നാണ് ആദ്യം പുറത്തുവന്ന റിപ്പോര്ട്ടുകള്. ഇതേത്തുടര്ന്ന് പൊലീസ് ബസ് കസ്റ്റഡിയിലെടുക്കുകയും ഡ്രൈവര്ക്കെതിരേ മനഃപൂര്വമല്ലാത്ത നരഹത്യക്ക് കേസെടുക്കാന് തീരുമാനിക്കുകയും ചെയ്തു. എന്നാല് അപകടം നടന്നതിന് തൊട്ടടുത്തുള്ള കടയിലെ സിസിടിവി ദൃശ്യങ്ങള് പരിശോധിച്ചതില് നിന്നാണ് അപകടത്തിന്റെ നിജസ്ഥിതി വ്യക്തമായത്. ഫോന്സിക് വിദഗ്ധരും മോട്ടോര് വാഹന വകുപ്പ് ഉദ്യോഗസ്ഥരും സ്ഥലത്തെത്തി പരിശോധന നടത്തി. പ്രാരാബ്ധം പറഞ്ഞ് 11 ലക്ഷം തട്ടിയ കാമുകിയുടെ വീട്ടിലെത്തിയപ്പോള് സ്വീകരിച്ചത് ഭര്ത്താവ് യുവാവിന്റെ പരാതിയില് ദമ്ബതികള് അറസ്റ്റില്പത്തനംതിട്ട: സോഷ്യല് മീഡിയ വഴി പരിചയപ്പെട്ട യുവാവിനെ പ്രണയം നടിച്ച് പണം തട്ടിയ സംഭവത്തില് ദമ്ബതികള് അറസ്റ്റിലായി. കൊട്ടാരക്കര പുത്തൂര് പവിത്രേശ്വരം എസ് എന് പുരം ബാബു വിലാസത്തില് പാര്വതി ടി. പിള്ള 31, ഭര്ത്താവ് സുനില് ലാല് 43 എന്നിവരാണ് അറസ്റ്റിലായത്. കുളനട സ്വദേശിയായ യുവാവിന്റെ പരാതിയില് പന്തളം പൊലീസാണ് ദമ്ബതികളെ അറസ്റ്റ് ചെയ്തത്. ഭര്ത്താവിന്റെ ഒത്താശയോടെ യുവതി, പരാതിക്കാരനില് നിന്ന് 11 ലക്ഷം രൂപ തട്ടിയെടുത്തതായി പന്തളം എസ്എച്ച്ഒ എസ് ശ്രീകുമാര് ന്യൂസ് 18നോട് പറഞ്ഞു. ഇരുവരെയും അടൂര് കോടതിയില് ഹാജരാക്കി 14 ദിവസത്തേക്ക് റിമാന്ഡ് ചെയ്തു. എഴുകോണ്, കണ്ണൂര് സ്വദേശികളെയും പ്രതികള് സമാനരീതിയില് വഞ്ചിച്ചതായി പൊലീസ് കണ്ടെത്തിയിട്ടുണ്ട്. വരുംദിവസങ്ങളില് ഇവര്ക്കെതിരെ കൂടുതല് പരാതികള് ലഭിക്കുമെന്നാണ് പൊലീസ് പറയുന്നത്. ഭാര്യയുടെ വസ്ത്രങ്ങള് കീറിയെറിഞ്ഞ ശേഷം മര്ദ്ദിച്ചയാള് അറസ്റ്റില്അവിവാഹിതയാണെന്നും കൊട്ടാരക്കര പുത്തൂരിലെ സ്വകാര്യ സ്കൂളില് അധ്യാപികയാണെന്നും പറഞ്ഞ് 2020 ഏപ്രിലിലാണ് യുവതി, ഫേസ്ബുക്ക് വഴി പരാതിക്കാരനായ യുവാവുമായി അടുപ്പത്തിലാകുന്നത്. കുളനടയില് വര്ക്ക് ഷോപ്പ് നടത്തുകയായിരുന്ന യുവാവാണ് പരാതിക്കാരന്. എസ് എന് പുരത്ത് സുനില്ലാലിന്റെ വീട്ടില് പേയിങ് ഗസ്റ്റായി താമസിക്കുകയാണെന്നായിരുന്നു പറഞ്ഞിരുന്നത്. ഇവരുടെ പരിചയം പ്രണയമായി വളര്ന്നതോടെ വിവാഹം കഴിക്കാന് ഇരുവരും തീരുമാനിച്ചു.കുട്ടിക്കാലത്ത് തന്നെ മാതാപിതാക്കള് മരിച്ചു പോയെന്നും, ബന്ധുക്കള് സ്വത്തുക്കള് തട്ടിയെടുക്കാന് ശ്രമിക്കുകയാണെന്നും യുവതി യുവാവിനെ വിശ്വസിപ്പിച്ചു. വസ്തുസംബന്ധമായ കേസ് നടത്താനായി യുവതി പലപ്പോഴായി 11,07,975 ലക്ഷം രൂപ യുവാവില്നിന്ന് തട്ടിയെടുത്തു. ഹൈക്കോടതിയില് കേസ് സംബന്ധമായ ആവശ്യത്തിന് പോകാനായി പാര്വതിയ്ക്ക് കാര് വാടകയ്ക്കെടുത്തു നല്കിയതിന് 8000 രൂപയും യുവാവ് നല്കിയിരുന്നു.അടുത്തകാലത്തായി വിവാഹ കാര്യം പറയുമ്ബോഴെല്ലാം പാര്വതി ഒഴിഞ്ഞുമാറിയതോടെ, യുവാവ് സ്വന്തം നിലയ്ക്ക് അന്വേഷണം നടത്തുകയായിരുന്നു. പുത്തൂരിലെത്തി അന്വേഷിച്ചപ്പോഴാണ് പാര്വതി വിവാഹിതയാണെന്നും, സുനില് ലാല് ഭര്ത്താവ് ആണെന്നും അറിഞ്ഞത്. ഇവര്ക്ക് ഒരു കുട്ടിയുണ്ടെന്നും യുവാവിന് മനസിലായി. തുടര്ന്നു പന്തളം പൊലീസില് പരാതി നല്കി. എസ്എച്ച്ഒ എസ്. ശ്രീകുമാര്, എസ്ഐ ടി. കെ. വിനോദ്കുമാര് എന്നിവരുടെ നേതൃത്വത്തിലുള്ള സംഘമാണ് പ്രതികളെ അറസ്റ്റ് ചെയ്തത്.